Tromsø lufthavn, Langnes

Tromsø lufthavn, Langnes (IATA: TOS, ICAO: ENTC, nordsamisk: Romsa, kvensk: Tromssa) er en lufthavn som eies og drives av Avinor. Lufthavnen ligger på Langnes, cirka 3 kilometer vest for Tromsø sentrum. Den hadde 2 680 641 passasjerer i 2024, og var med det den største lufthavnen i Nord-Norge og femte største i landet etter antall passasjerer. Lufthavnen er base for Widerøe, og trafikkeres også av Norwegian, SAS og flere andre flyselskap.

 Historie 

 Planleggings- og utbyggingsfase 
Den første flyplassen i Tromsø var en sjøflyhavn på Skattøra, i daværende Tromsøysund kommune. Den ble etablert på 1930-tallet og ble i starten bare benyttet av Det Norske Luftfartselskap (DNL).Ytreberg (1971), s. 687 Under andre verdenskrig ble flyplassen overtatt av Luftwaffe og ble utvidet.Tjelmeland (1996), s. 143 En ny sjøflyrute ble etablert av DNL i 1946 med en daglig flyvning til Trondheim med en Junkers Ju 52. Ruta ble etter noen måneder, utvidet nordover til Kirkenes.Tjelmeland (1996), s. 145

Driften av sjøflyhavnen flyplassen ble overtatt av Tromsø- og Tromsøysund kommuner, fra luftforsvaret. De nye eierne bygget en ny kai og en ny terminalbygning, og skulle drive sjøflyhavnen som et fellesforetak på en per capita basis. Fra 1947 ble den større og raskere flybåten Short Sandringham brukt på ruten til Tromsø. Det ble også startet en direkterute til Oslo, som hadde en samlet reisetid på åtte timer og som gikk daglig om sommeren. Når Bodø lufthavn ble åpnet i 1952 Ju 52 ble igjen brukt til Tromsø. Dette varte frem til 1956, da Bardufoss lufthavn åpnet og passasjerer som skulle til Tromsø, ble fraktet dit med buss. I 1958 var det 6 825 passasjerer som reiste til og fra Tromsø.Tjelmeland (1996), s. 146

Luftfartsverket uttalte i 1950 at Tromsø bør ha sin egen flyplass. Stortingets transport- og kommunikasjonskomité besluttet i 1953 at en ny flyplass skal bygges på Langnes. Lokale politikere fryktet likevel at buss til Bardufoss, for å fly videre derfra, ville forbli en permanent løsning for Tromsø. Et møte i næringsforeningen 27. januar 1955 resulterte i at det ble etablert en komité som skulle drive lobbyvirksomhet for en flyplass. Dette ble fulgt opp med at kommunene lånte 350 000 kroner til å ekspropriere området. De opprinnelige planene for Langnes var å bygge en 1 400 meter lang rullebane. Dette ville derimot ikke tilstrekkelig for å kunne lande de største flyene. Lokale politikere begynte derfor jobbet mot Stortinget for å få bygd en 1600 meter lang rullebane. Det ble deretter jobbet for å heller bygge en 2000 meter lang rullebane, noe som til slutt ble valgt. Arbeidet med å forberede byggingen av flyplassen startet i 1961.Ytreberg (1971), s. 688 

 Oppstarten 
Flyplassen ble åpnet 14. september 1964 av daværende kronprins Harald. Han ankom flyplassen med den første flyvningen kl 11:45 i en Sud Aviation Caravelle fra SAS. Den nye flyplassen i Tromsø la grunnlaget for å etablere flyruter til Finnmark, ettersom SAS-ruter til Finnmark kunne mellomlande i Tromsø. Flyplassen muliggjorde også flyreiser til Longyearbyen. De første rutene som gikk fra den nye flyplassen var Finnmarksruta, som trafikkerte Tromsø-Alta-Lakselv-Kirkenes og ble fløyet med en Convair CV-440 Metropolitan. I tillegg ble det fløyet en daglig rundtur til Oslo med Sud Aviation Caravelle. 1. november samme år ble ruta til Oslo, utvidet med en nattflyvning, som var billigere å fly, enn dagflyet.Ytreberg: 729 Flyplassen ble senere utvidet og ble hovedflyplass for Troms. Flyplassen betjente 20 177 passasjerer i 1965. I løpet av 1970-tallet ble en rekke kortbaneflyplasser bygd i Vesterålen, Nord-Troms og Finnmark, og som matet passasjerer til Tromsø lufthavn. I 1975 hadde antall passasjerer økt til 214 135 og videre til 564 540 i 1990.

 Utvidelser 
Det opprinnelige terminalbygget ble erstattet av en ny terminal i 1977, konstruert som en halvsirkel. Den nåværende terminal ble bygget i 1998, som en del av en omfattende utvidelse og modernisering av flyplassen. I forbindelse med de siste moderniseringene fikk flyplassen et nytt kontrolltårn, en tunnel for å lede nærliggende veitrafikk under en noe forlenget rullebane, og for første gang gangbroer direkte fra terminalbygget til oppstillingsplassene. Enkelte deler av den gamle terminalbygningen er fortsatt i bruk.

Siden åpningen har over 46 millioner passasjerer reist til og fra flyplassen.

Redningshelikopterbase
I februar 2021 ble det vedtatt å etablere en ny base for Redningshelikoptertjenesten på Langnes i løpet av 2022.https://www.statsbudsjettet.no/Statsbudsjettet-2020/Statsbudsjettet-fra-A-til-A/Redningshelikopter---ny-base-i-Tromso/https://www.nrk.no/tromsogfinnmark/bedre-beredskap-i-nord-norge_-redningshelikopterbase-etableres-i-tromso-1.15370843

Statistikk

Flyselskaper og destinasjoner

Passasjererdestinasjoner
 Flyselskap  DestinasjonerAegean AirlinesCharter: Chania, Air France  Paris–Charles de GaulleAustrian AirlinesSesong: Wien British Airways  Vinterrute: London–HeathrowBrussels AirlinesSesong: BrusseleasyJet  Milan–Malpensa, Paris–Charles de Gaulle
Vinterruter: Amsterdam, Berlin, Bristol, Genève, London–Gatwick,  ManchesterEdelweissSesong: Zürich Eurowings  Düsseldorf  Vinterrute: Berlin, HamburgFinnairHelsingfors  Vinterrute: RovaniemiIberia  Vinterrute: MadridLufthansaFrankfurt
Sesong: MünchenNorwegian Air ShuttleAlta, Longyearbyen, Oslo-Gardermoen Sesongruter: Bergamo, Bergen,  Berlin, Brussel, København, Genève, London-Gatwick, Manchester, Paris–Charles de Gaulle, Stockholm–Arlanda  Vintercharter: Gran CanariaScandinavian AirlinesAlta, Bergen, Bodø, København, Longyearbyen, Oslo-Gardermoen, Stavanger, Stockholm-Arlanda, Trondheim
Sesong: Antalya, Chania, Gran Canaria, Palma de Mallorca, Split, Tenerife-SørSunclass AirlinesSesong: Gran Canaria, RhodosTransaviaVinterrute: AmsterdamVueling  Vinterrute: BarcelonaWiderøeAlta, Andenes, Bergen, Berlevåg, Bodø, Båtsfjord, Hammerfest, Harstad/Narvik, Hasvik, Honningsvåg, Kirkenes, Kristiansand, Lakselv, Leknes, Mehamn, Svolvær, Stokmarknes, Sørkjosen, Trondheim, Vadsø, VardøWizz AirGdańskVintertrute: London–Luton

Referanser

 Litteratur 



 Se også 
 Liste over Nordens største flyplasser

Eksterne lenker
 Avinors side om Tromsø lufthavn

Kategori:Avinor-flyplasser
Kategori:Flyplasser i Troms
Kategori:Transport i Tromsø
Kategori:Etableringer i 1964
Kategori:Byggverk i Tromsø